โรงพยาบาลจุฬา รับผู้ป่วยนอกเฉพาะกรณีเจ็บหนัก รอรับมือสถานการณ์ฉุกเฉิน
โรงพยาบาลจุฬาลงกรณ์ออกแถลงการณ์งดรับผู้ป่วยใหม่ในแผนกผู้ป่วยนอก พร้อมย้ายบุคลากรและคนไข้จากตึกฝั่งถนนราชดำริไปไว้ที่ปลอดภัย ระบุเตรียมรับมือสถานการณ์ฉุกเฉินมีรายละเอียดดังนี้แถลงการณ์โรงพยาบาลจุฬาลงกรณ์เพื่อเป็นการเตรียมความพร้อมรับสถานการณ์ฉุกเฉิน โรงพยาบาลจุฬาลงกรณ์ได้มีมาตรการเตรียมความพร้อม ดังนี้1. โรงพยาบาลจุฬาลงกรณ์จะปฏิบัติตาม หลักกาชาด คือ ความเป็นกลาง และจะให้การรักษาพร้อมทั้งเป็นที่พึ่งพิงกับทุกคนโดยไม่เลือกว่าเป็นฝ่ายหนึ่งฝ่ายใด2. เพื่อความปลอดภัยของผู้ป่วยที่มารับการรักษาพยาบาลใน รพ.จุฬาลงกรณ์ และเพื่อเป็นการลดจำนวนผู้ป่วยภายใน รพ.ให้น้อยลงทาง รพ.จึงมีแนวปฏิบัติดังนี้2.1 จะงดรับผู้ป่วยใหม่ที่มารับการรักษาที่แผนกผู้ป่วยนอก ยกเว้นในรายที่มีอาการหนักหรือในรายที่มีความจำเป็นต้องรับการตรวจรักษา2.2 ผู้ป่วยนอกที่รู้สึกว่าอาการดีขึ้นไม่มีความจำเป็นเร่งด่วนต้องพบแพทย์สามารถโทรเลื่อนการตรวจหรือเข้ารับบริการในโรงพยาบาลที่ผู้ป่วยสะดวกเป็นการชั่วคราวไปก่อน2.3 งดการผ่าตัดทุกรายและทุกแผนก ยกเว้นในรายฉุกเฉินหรือมีความจำเป็นอย่างอื่นที่ต้องผ่าตัดทันที2.4 งดให้บริการคลินิกพิเศษนอกเวลาราชการทั้งหมดตั้งแต่วันนี้จนถึง วันอาทิตย์ที่ 2 พฤกษภาคม 2553 (ส่วนช่วงอื่นจะประกาศให้ทราบต่อไป)2.5 พยายามรับผู้ป่วยที่มีความจำเป็นต้องนอนโรงพยาบาลให้น้อยลง2.6 จะมีการย้ายผู้ป่วยในจากตึกที่อยู่ทางด้านถนนราชดำริไปยังตึกทางด้านถนนอังรีดูนังต์ เพื่อความปลอดภัยของผู้ป่วยและญาติ กรณีเกิดเหตุร้ายแรงภายนอก3. ทางโรงพยาบาลจุฬาลงกรณ์ต้องกราบขออภัยมายังประชาชน ผู้ป่วยและญาติที่ได้รับผลกระทบจากมาตรการดังกล่าว ซึ่งทำให้เกิดความยากลำบากกับผู้ป่วยที่มารับการรักษากับโรงพยาบาลวันละ 4000 – 5000 คน4. หากสถานการณ์รอบโรงพยาบาลคืนสู่ภาวะปกติ มีความปลอดภัยสำหรับผู้ป่วยและบุคลากร โรงพยาบาลจุฬาลงกรณ์จะปฏิบัติงานตามปกติโดยเร็วที่สุดศ.นพ.อดิศร ภัทราดูลย์ผู้อำนวยการโรงพยาบาลจุฬาลงกรณ์ สภากาชาดไทยที่มา: 
โรงพยาบาลจุฬาลงกรณ์ออกแถลงการณ์งดรับผู้ป่วยใหม่ในแผนกผู้ป่วยนอก พร้อมย้ายบุคลากรและคนไข้จากตึกฝั่งถนนราชดำริไปไว้ที่ปลอดภัย ระบุเตรียมรับมือสถานการณ์ฉุกเฉิน มีรายละเอียดดังนี้
การชุมนุมเดือนมีนาคม - พฤษภาคม 2553